Get Latest DIESEL KIDS products from Obsessory Sign In
Diesel Kids	( 111 ) More Filter Options
Diesel Kids Padded Nylon & Faux Leather Biker Jacket
Diesel Kids 'jibo' Light Jacket
Diesel Kids Jaina Denim Jacket
Diesel Kids Sequin Embellished Shorts
Diesel Kids Narrot Jeans
Diesel Kids Camouflage Sneakers
Diesel Kids Printed Denim Shorts
Diesel Kids 'safub' Tracksuit Set
Diesel Kids Skinzee Low J Jeans
Diesel Kids 'ubert A' Boxers 1101 Spaulding Street, Raleigh, NC 27610 | MLS#: 2196347 | Property No Longer Available
MLS Number: 2196347
Michele Alexander of Tri-Alexander Properties LLC Anton Doyer | Kerkbode
Met die geklap van die sweep en wiele wat tjirr het hierdie donkiekar in die hoofpad … wel, die enigste pad deur Middelpos in die Karoo laat wiel. Wat die kyker opgeval het, is die genot op die gesigte van die insittendes – knus teen mekaar soos die skemer se koue aangemeld het. Foto: Le Roux Schoeman
March 25, 2019 Anton DoyerGelowig en Groen
Thomas Fuller skryf: “Groot rykdom en groot vergenoegdheid woon selde saam in een huis.” Hier­mee onderstreep hy dat onvergenoegdheid en ondankbaarheid kenmerkend is van ’n welvaarts­gemeenskap. Die rede daarvoor is doodgewoon dat die oorvloed van materiële besittings jou laat fokus op wat jy [nog] nie kon inpalm nie en jou in die gejaag daarna by die waarde en skoonheid van die omgewing laat verbykyk. Daar­teenoor word van die eerste gemeente vertel dat hulle “hulle kos met blydskap en in alle eenvoud geëet” het (Hand 2:46). Duidelik het hulle as ’n arm geloofsgemeenskap in hulle swaarkry vreugde in die saamgeniet van gewone en alle­daag­se dinge ontdek. Dit is een van die verrei­kendste en blywendste vrugte van ’n “groen” leef­styl: Dit help ons om te ontsnap aan ’n gejaagde, angstige lewenspatroon, ten einde vreug­de en seën te beleef in die raaksien van hoe God in sy ge­nade na ons toe kom in die “gewone” van sy skepping.
October 23, 2018 Anton DoyerGelowig en Groen
Nadele van die digitale era ten spyt, is die een groot voordeel dat dit jou toegang tot ’n wêreld van inligting, ook oor die ekologie, verleen. ’n Paar voorbeelde van gebrui­kersvriendelike webwerwe propvol nuttige feite, wenke, nuus, projekte en selfs Bybelstudies is:
Geloofsgebaseerde organisasies: www.arocha.org; www.safcei.org.za; www.neccsa.org.za. Omgewingsmonitering en -projekte: www.gem.org.za; www.sanbi.org.za; www.wildlifesociety.org.za; www.ewt.org.za; www.wwf.org.za; www.greentimes.org; www.sustainable.co.za
Staatsdepartemente: www.deat.gov.za (Omgewingsake en Toerisme); www.dwaf.gov.za (Watersake).
Dan is daar die gedrukte media. ’n Stroom van puik en gesaghebbende boeke en tydskrifte vind hulle weg na die rakke van boekwinkels. ’n Oorsig daarvan binne die bestek van hierdie rubriek is ’n onbegonne taak, daarom verwys ek net na drie waardevolle titels uit die pen van ons eie bekroonde eko-teoloog, prof Ernst Conradie: Rus vir die hele aarde (1996); Waar op dees aarde vind mens God? (2006) en Uitverkoop? (2009) asook die uiters leeswaardige Ecological intelligence van Ian McCallum.
October 8, 2018 Anton DoyerGelowig en Groen
September 10, 2018 Anton DoyerGelowig en Groen
Prof Johanné Cilliers het in “Omgewingspraatjies” op RSG op 27 Januarie aanbeveel dat ons in die stede eerder die “groen infrastruktuur” (dit wil sê natuurlike ekosi­­steme) beskerm en bevorder. In plaas daarvan om groot, peperduur en onooglike kunsmatige strukture te vestig om dienste soos die suiwering van gryswater, skoon lug, leefbare temperatuur en vrugbare grond te lewer.
Die Verenigde Nasies se Omgewingsprogram (UNEP) moedig regerings aan om ’n monetêre waarde te plaas op ekodienste in die hoop dat dit die mens sal verhoed om so roekeloos daarmee om te gaan.
Feit is dat die “lethal cocktail” van habitat-vernieti­ging, die invoer van indringerspesies en klimaatsverandering – alles die gevolge van menslike ingryping – ekositeme sodanig beskadig het dat ’n katastrofale in­­eenstorting al waarskynliker word. Vreemd dat ons versigtig werk met ons spaargeld, maar ons omgewings­kapitaal verkwis. Tog kan ons dit volhoubaar benut deur die vriendelike drietal praktyke van volhoubaarheid, naamlik die gebruik van sonenergie, bewaring van biodiversiteit en chemiese hersiklering.
July 3, 2018 Anton DoyerGelowig en Groen
Gewone programme en nuusberigte help ons om fyner te kyk en te luister na die welstand al dan nie van planeet aarde.
So word daar op 12 Desember 2017 in ’n nuusberig op RSG gemeld dat die Wêreldbank voortaan nie meer olie- en gasontginning gaan ondersteun en befonds nie maar slegs projekte wat daarop gemik is om hernubare energie te verskaf deur gebruikmaking van die son en wind.
Dit herinner aan die opmerking van die ekonoom Dawie Klopper in ’n finansiële program op dieselfde radiostasie vroeër die jaar dat sonkrag in die VSA fossielbrandstof as hulle vernaamste energieverskaffer verby gesteek het. Skitterende nuus!
Die skadelike gevolge van fossielgedrewe elektrisiteitsopwekking sluit nie net grootskaalse lug-, grond- en waterbesoedeling in nie, maar ook die uitputting van die beperkte onderaardse bronne. Inderdaad stem bogenoemde ontwikkelings in die VSA en Wêreldbank ons tot nadenke oor ons eie energieverbruik en -bronne in sonnige Suid-Afrika.
May 7, 2018 Anton DoyerGelowig en Groen
Robert Nengwekhulu, water- en omgewingskonsultant, sê: “People ask me why I am so obsessive about water conservation. I ask them if they have children.”
Die verbruikersweergawe van “Carpe diem” is: “Eien jouself so vinnig, soveel moontlik toe, ongeag die konsekwensies.”
Om uiteenlopende redes is onmiddelike behoefte-bevrediging ’n saak van dringendheid vir sowel super welvarendes altoos op soek na opwinding, sowel as vir desperaat armes op soek na middele om te oorleef. Daarom kan ’n visie op die welstand van die nageslag verdof of heeltemal verdwyn.
In hierdie verband geld die eko-wysheid van Charles Birch: “The rich must live more simply so that the poor [toekomstige generasies] may simply live.”
Om ’n gestroopte, besoedelde, toksiese, wispelturige en karige planeet aan hulle na te laat waarin hulle ’n waardige bestaan moet probeer maak, is om die minste te sê ongevoelig en gewetenloos. Is dit nie hoe ’n eko-hart Spreuke 16:8 verstaan nie?
March 5, 2018 Anton DoyerGelowig en Groen
“Pas op,” sê Jesus, “en wees op julle hoede vir elke vorm van gierigheid, want ’n mens se lewe is nie afhanklik van die oorvloed van sy besittings nie” (Luk 12:15). Kenmer­kend van die verbruikersamelewing waarvan ons deel is, is gierigheid, dit wil sê die begeerte na meer goed.
Die voortgang van die verbruikersekonomie vereis dat mense steeds meer koop. Die reklamewese oortuig ons vin­dingryk dat geluk in die oorvloed van jou rykdom lê – presies waarteen Jesus waarsku.
Feit is dat jou besittings jóú kan besit, bedoelend daarmee dat jou hart so in beslag geneem word deur materiële rykdom dat daar nie meer plek is vir betekenisvolle, le­wensverrykende en kostelose(!) aktiwiteite nie, soos om: in die natuur en saam met vriende te ontspan, tyd met jou gesin te bestee … Gevolglik ontaard ons in eensame, angstige, selfs depressiewe wesens wat rondskarrel om geluk te vind en boonop grootskaalse ekologiese skade aanrig.